# Algorisme

### De Viquipèdia

Un algorisme és un conjunt finit d'instruccions o passos que serveixen per a executar una tasca o resoldre un problema. En la vida quotidiana s'empren algorismes en multitud d'ocasions per resoldre diversos problemes com per exemple per posar una rentadora (conjunt d'instruccions enganxades a la tapa de la màquina), per tocar música (partitures), per construir un aeroplà a escala (expressats en les instruccions), per fer trucs de màgia (passos per a fer el truc) o, fins i tot, per a fer receptes de cuina (passos de la recepta). Altres exemples, com l'algorisme de la divisió per a calcular el quocient de dos nombres o l'algorisme d'Euclides per calcular el màxim comú divisor de dos enters positius pertanyen a l'àmbit de les matemàtiques.

Els diagrames de flux s'utilitzen sovint per a representar algorismes.

D'una manera més formal, un algorisme és una seqüència finita d'instruccions realitzables, no ambigües, l'execució de les quals condueix a una resolució d'un problema.

L'algorisme ens dóna la solució genèrica a un problema i el podrem emprar totes les vegades que se'ns presenti aquest mateix problema: per exemple l'algorisme de la divisió és genèric i independent dels nombres que hàgim de dividir.

Una vegada descobert un algorisme per a efectuar una tasca, la realització d'aquesta ja no requereix entendre els principis que es basa dit algorisme, ja que el procés es redueix a seguir les instruccions del mateix. Per exemple, podem fer una divisió seguint l'algorisme sense entendre per què funciona. La intel·ligència requerida per a portar a terme la tasca està codificada en l'algorisme.

Les màquines algorísmiques són aquelles capaces de dur a terme algorismes, i entre elles estan els ordinadors. En l'àmbit dels ordinadors, els algorismes s'expressen com programes. Els programes són algorismes codificats amb un llenguatge no ambigu que la seva sintaxi i semàntica "entén" l'ordinador. Hi ha molts llenguatges de programació d'ordinadors, com per exemple fortran, pascal o C.

Així doncs, si volem que un ordinador efectuï una tasca, primer hem de descobrir un algorisme per a portar-la a terme; programar l'algorisme en la màquina consisteix a representar aquest algorisme de manera que es pugui comunicar a una màquina. En altres paraules, hem de transformar l'algorisme conceptual en un conjunt d'instruccions i representar aquestes últimes en un llenguatge sense ambigüitat.

Gràcies a la capacitat per a comunicar els nostres pensaments mitjançant algorismes, podem construir màquines el comportament de les quals simula intel·ligència. El nivell d'intel·ligència que simula la màquina, estarà limitat per la intel·ligència que puguem comunicar-li per mitjà d'algorismes. Les màquines només poden realitzar tasques algorítmiques. Si trobem un algorisme per a dirigir l'execució d'una tasca, podem construir una màquina per a portar-la a terme sempre que la tecnologia hagi avançat prou. Si no trobem un algorisme, és possible que l'execució estigui fora de les capacitats de les màquines. Un computador és tot aparell o màquina destinada a processar informació, entenent-se per procés, les successives fases, manipulacions o transformacions que sofreix la informació per a resoldre un problema determinat, seguint les instruccions d'un programa registrat.

El terme algorisme prové del matemàtic i astrònom àrab Abu Abdullah Muhammad bin Musa al-Khwarizmi.

## [edita] Vegeu també

- Algorisme recursiu
- Quicksort
- Algorisme genètic

Obtingut de "http://ca.wikipedia.org../../../a/l/g/Algorisme.html"

Categories: Algorismes | Informàtica

##### Views

- Article
- Discussió
- Revisió actual

##### Cerca

##### En altres llengües

- Afrikaans
- Aragonés
- Asturianu
- Български
- বাংলা
- Bosanski
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- Galego
- עברית
- Hrvatski
- Magyar
- Interlingua
- Bahasa Indonesia
- Íslenska
- Italiano
- 日本語
- ქართული
- 한국어
- Lëtzebuergesch
- Lietuvių
- Latviešu
- Nederlands
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Basa Sunda
- Svenska
- ไทย
- Tagalog
- Türkçe
- Українська
- Tiếng Việt
- 中文